KOKOUSAIKA Tiistai 23.04.2024 klo 17

KOKOUSPAIKKA Äänekosken seurakuntakeskus

KÄSITELTÄVÄT ASIAT liitteet

1 52 § KOKOUKSEN AVAUS

2 53 § KOKOUKSEN LAILLISUUDEN JA

PÄÄTÖSVALTAISUUDEN TOTEAMINEN

3 54 § ESITYSLISTAN HYVÄKSYMINEN

4 55 § PÖYTÄKIRJANTARKASTAJIEN JA ÄÄNTEN-

LASKIJOIDEN VALITSEMINEN

5 56 § NUORTEN VAIKUTTAJARYHMÄN EDUSTAJAN JA

VARAEDUSTAJAN NIMEÄMINEN

6 57 § RIPPIKOULUN VUOSISUUNNITELMA

7 58 § KIRKKONEUVOSTON JA -VALTUUSTON VARAJÄSE-

NEN VAPAUTTAMINEN LUOTTAMUSTOIMESTA JA   
 VARAJÄSENEN NIMEÄMINEN KIRKKONEUVOSTON

JÄSENELLE

8 59 § TIEDOKSI MERKITTÄVÄT ASIAT

9 60 § MUUT ASIAT

10 61 § 1 MUUTOKSENHAKUILMOITUS

11 62 § PÖYTÄKIRJAN NÄHTÄVILLÄOLO JA

MUUTOKSENHAKU

12 63 § KOKOUKSEN PÄÄTÖS

PUHEENJOHTAJA ELINA TOURUNEN

KOKOUSAIKA Tiistai 23.04.2024 klo 17 -

KOKOUSPAIKKA Äänekosken seurakuntakeskus

SAAPUVILLA OLLEET JÄSENET

Läsnä= x Elina Tourunen puheenjohtaja

Forsgrén Timo jäsen

Olli Jämsén varajäsen

Huhta Marjatta jäsen

Kirsti Piilonen varajäsen

Kettunen Jemo jäsen

Akusti Väisänen varajäsen

Kinnunen Pentti jäsen

Liisa Lakanen varajäsen

Pasanen Timo jäsen

Hannu Lehmonen varajäsen

Pellinen Tanja jäsen

Minna Kuusjärvi varajäsen

Rautiainen Sinikka jäsen

Mervi Oksanen varajäsen

Salahub Sari jäsen

Eija Kangas varajäsen

Tarvainen Tarja varapuheenjohtaja

Maija Piitulainen varajäsen

Uljas Pekka jäsen

Sami Leino varajäsen

MUUT SAAPUVILLA OLLEET Seppo Mertanen kirkkovalt.pj.

Jaana Tani kirkkovalt.varapj

Heikki Hintikka talousjohtaja/esitt.

ASIAT

52 § - 63 §

PÖYTÄKIRJAN ALLEKIRJOITUS Puheenjohtaja Pöytäkirjanpitäjä

JA VARMENNUS

Elina Tourunen Heikki Hintikka

PÖYTÄKIRJAN TARKASTUS- Pöytäkirja on tarkastettu ja todettu kokouksen kulun mukaiseksi.

TOIMITUS Pöytäkirjan käsittelylehdet on samalla varustettu nimikirjaimillamme

Tarkastusaika Äänekoskella 23.04.2024

-----------------------------------------------------------------------------------------------------------

Allekirjoitukset

Marjatta Huhta Jemo Kettunen

KOKOUKSEN AVAUS

Kn 52 § Puheenjohtaja avaa kokouksen. Lukukappale: Psalmi 22: 1-9

KOKOUKSEN LAILLISUUDEN JA PÄÄTÖSVALTAISUUDEN TOTEAMINEN

Kn 53 § Kirkkoneuvostoon kuuluvat virkansa puolesta kirkkoherra puheenjohtajana sekä valittuina jäseninä varapuheenjohtaja ja 9 muuta jäsentä. Valitulla jäsenellä on henkilökohtainen varajäsen. Seurakunnan toimielin on päätösvaltainen, kun enemmän kuin puolet jäsenistä on läsnä, jollei päätöksenteolle säädetä kirkkolaissa muita vaatimuksia (KL 10:15).

Kirkkoneuvoston kokouksista ja koolle kutsumisesta on määräykset kirkkojärjestyksessä. Kirkkoneuvosto päättää kokoontumisensa ajan ja paikan.

Kirkkoneuvosto kokoontuu myös, milloin puheenjohtaja katsoo sen tarpeelliseksi tai vähintään neljäosa jäsenistä sitä kirjallisesti pyytää ilmoittamansa asian käsittelemistä varten (KJ 3: 34 §).

Kirkkoneuvoston kokoukset pyritään sopimaan alustavasti etukäteen syys- ja

kevätkauden ensimmäisissä kokouksissa. Kokoukset alkavat pääsääntöisesti

klo 17.00 ja kokouspaikkana on yleensä Äänekosken seurakuntakeskus.

Puheenjohtaja voi kuitenkin muuttaa tarvittaessa kokousaikaa ja -paikkaa.

Kokouksen kutsuu koolle puheenjohtaja kirkkoneuvoston päättämällä tavalla, jonka mukaan kirkkoneuvoston kutsu ja esityslista lähetetään sähköpostilla sekä pyynnöstä postitetaan myös kirjepostina jäsenille viimeistään viisi päivää ennen kokousta. Kutsu ja esityslista liitteineen lähetetään sähköpostilla tiedoksi myös varajäsenille. Samalla on kokouksesta ilmoitettava kirkkovaltuuston puheenjohtajalle ja varapuheenjohtajalle sekä niille viranhaltijoille, joilla on kirkkoneuvostossa läsnäolo- ja puheoikeus.

Kutsuun on liitettävä luettelo käsiteltävistä asioista. Tämän kokouksen kutsu on lähetetty sähköpostilla sekä postitettu kirjepostina 20.03.2024.

Ehdotus: Kokous todetaan laillisesti koolle kutsutuksi ja päätösvaltaiseksi.

Päätös:

ESITYSLISTAN HYVÄKSYMINEN

Kn 54 § Esityslista sisältää selostukset käsiteltävistä asioista ja esittelijän esitykset toimielimen päätöksiksi. Kirkkoneuvoston kokouksessa asia päätetään esittelystä (Hallintosääntö 18 §, 27 §). Jos asian kiireellisyys sitä vaatii, esittelymuistio päätösehdotuksineen voidaan antaa kokouksessa. Vähäisenä pidettävä asia, joka on laadultaan tai merkitykseltään sellainen, ettei se edellytä kirjallista esittelyä, voidaan kuitenkin esitellä suullisesti (Hallintosääntö 27 §). Esityslista on lähetetty sähköpostilla sekä postitettu kirjepostina 20.03.2024.

Ehdotus: Esityslista hyväksytään kokouksen työjärjestykseksi.

Päätös:

PÖYTÄKIRJANTARKASTAJIEN JA ÄÄNTENLASKIJOIDEN VALITSEMINEN

Kn 55 § Pöytäkirjan tarkastaa kaksi kullakin kerralla tähän tehtävään kokouksen valitsemaa kirkkoneuvoston jäsentä, jollei kirkkoneuvosto jonkin asian kohdalla toisin päätä. Jos pöytäkirjan tarkastuksessa pöytäkirjan sisällöstä jää vallitsemaan erimielisyys, kirkkoneuvosto tarkastaa pöytäkirjan seuraavassa kokouksessaan (Hallintosääntö 46 §).

Pöytäkirjantarkastajat toimivat tarvittaessa myös ääntenlaskijoina.

Ehdotus: Valitaan aakkosjärjestyksen mukaisesti Marjatta Huhta ja Jemo Kettunen. Pöytäkirja tarkastetaan kokouksen jälkeen.

Päätös:

NUORTEN VAIKUTTAJARYHMÄN EDUSTAJAN JA VARAEDUSTAJAN NIMEÄMINEN

(Esittelijä kirkkoherra Elina Tourunen p. 040 7681837)

Kn 56 § Kirkkoneuvosto päätti kokouksessaan 20.2.2024/31 §, että nuorten vaikuttajaryhmän valitsemalla edustajalla on läsnäolo- ja puheoikeus kirkkoneuvoston kokouksissa. Kirkkoneuvosto nimeää edustajan ja varaedustajan vaikuttajaryhmän toimikaudeksi. Kirkkoneuvosto edellyttää, että vaikuttajaryhmän edustajille järjestetään koulutusta erityisesti salassapitosäännösten osalta.

Nuorten vaikuttajaryhmä on kokouksessaan 5.3.2024 päättänyt, että kirkkoneuvoston kokouksiin lähtökohtaisesti menevät puheenjohtaja ja hänen estyneenä ollessaan varapuheenjohtaja. Nuorten vaikuttajaryhmä nimetään aina syyskaudesta syyskauteen. Kauden 2023-2024 puheenjohtaja on Esa Rantanen ja varapuheenjohtaja Viivi Heikkinen.

Nuorten vaikuttajaryhmän toiveen mukaisesti kirkkoherra osallistui vaikuttajaryhmän kokoukseen 10.4.2024. Kokouksessa perehdyttiin seurakunnan hallintoon ja päätösprosessiin, kokouskäytäntöihin ja luottamushenkilön vastuisiin, mm. salassapitosäännöksiin.

Ehdotus: Kirkkoneuvosto nimeää nuorten vaikuttajaryhmän edustajaksi läsnäolo- ja puheoikeudella toimikauden 2023-2024 loppukuukausiksi vaikuttajaryhmän puheenjohtajan Esa Rantasen ja varaedustajaksi vapapuheenjohtajan Viivi Heikkisen.

Päätös:

RIPPIKOULUN VUOSISUUNNITELMA

(Esittelijä kirkkoherra Elina Tourunen p. 040 768 1837)

Kn 57 § Äänekosken seurakunnan rippikoulun ohjesäännön 2 § edellyttää, että kirkkoneuvosto vahvistaa seurakunnan tulevan toimintakauden rippikoulun vuosisuunnitelman.

Vuosisuunnitelma on laadittu tulevaa kautta 2024-2025 varten:

**Äänekosken seurakunnan rippikoulun vuosisuunnitelma kaudelle 2024-2025**

Rippikouluryhmät kaudelle 2024-2025

-Päivä 1-ryhmä 23.-27.2 ja 22.3 ja 3.5 (10) Äänekosken srk-keskuksessa (konfirmaatio 4.5 Äänekosken kirkossa)

-Päivä 2-ryhmä Suolahden kirkossa 4.-6.6 & 9.-11.6 (12) (konfirmaatio su 15.6 Suolahden kirkossa)

-Laaja 1-ryhmä 6.-12.6 (25) (konfirmaatio 22.6 klo 10 Konginkankaan kirkossa)

-Laaja 2-ryhmä 14.-20.6 (25) (konfirmaatio 29.6 klo 10 Konginkankaan kirkossa)

-Pilistvere (Viron ryhmä) (24) 23.-30.6.2025 (konfirmaatio 6.7 klo 10 Konginkankaan kirkossa)

-Laaja 3-ryhmä 23.-29.6 (25) (konfirmaatio 6.7 klo 14 Konginkankaan kirkossa)

-Laaja 4-ryhmä 1.-7.7 (25) (konfirmaatio 15.7 klo 10 Äänekosken kirkossa)

-Keimiö (Lapin ryhmä) (24) 7.-13.7.2025 (konfirmaatio 20.7 klo 10 Sumiaisten kirkossa)

-Laaja 5-ryhmä 9.-15.7 (25) (konfirmaatio 20.7 klo 14 Sumiaisten kirkossa)

Rippikouluryhmät teemoittain:

-Pilistvere (lähetys ja kansainvälinen diakonia)

-Laaja 3 (Liikunta- ja urheiluteemainen)

-Laaja 2 (Musiikkipainotteinen)

-Keimiö (Vaellus ja luonto)

Vuosina 2023-2024 rippikoulun suoritti n. 90% ikäluokasta ja vuosina 2022-2023 n. 83% ikäluokasta. Vuonna 2024-2025 15 vuotta täyttävien ikäluokka on 221, eli edellisvuoden prosentteihin verrattuna rippikoulun suorittaisi n. 191 nuorta. Tämä lukumäärä luo tarpeen viidennelle Laajaniemen leirille. Vuosina 2023-2024 rippileirin muualla kuin oman seurakunnan leirillä suoritti 9% rippikouluikäisistä. 

Rippikoulu koostuu seurakuntajaksosta, leirijaksosta ja konfirmaatiosta. Rippikouluun ilmoittautuminen käynnistyy syyskuussa 2024. Seurakuntajakso alkaa jumalanpalveluksella ja päättyy ennen leirijaksoa. Seurakuntajakson aikana nuoret kokoontuvat erilaisiin tilanteisiin yhdessä oman rippikouluryhmänsä kanssa ja myös kaikkien rippikoululaisten kanssa. Kokoontumisten lisäksi toimintaa järjestetään myös verkossa. Jokaisen leirijakson jälkeen nuoret pyritään konfirmoimaan viikon tai kahden sisällä leirijakson päättymisestä. Seurakuntajakson suorittavat myös ne rippikoululaiset, jotka käyvät leirijakson muualla kuin oman seurakunnan leirillä.

Valmistelu: rippikoulutyöryhmä, rippikoulutyön vastuupappi

Ehdotus: Kirkkoneuvosto vahvistaa Äänekosken seurakunnan tulevan toimintakauden 2024-2025 rippikoulun vuosisuunnitelman.

Päätös:

KIRKKONEUVOSTON JA -VALTUUSTON VARAJÄSENEN VAPAUTTAMINEN LUOTTAMUSTOIMESTA JA VARAJÄSENEN NIMEÄMINEN KIRKKONEUVOSTON JÄSENELLE

(Esittelijä kirkkoherra Elina Tourunen p. 040 768 1837)

Kn 58 § Kirkkovaltuuston varajäsen Minna Kuusjärvi on ilmoittanut muuttaneensa Äänekoskelta toiselle paikkakunnalle 1.4.2024 lukien. Hänet on nimetty myös kirkkoneuvoston jäsenen Tanja Pellisen henkilökohtaiseksi varajäseneksi vuosiksi 2023-2024.

Vaalikelpoinen seurakunnan ja seurakuntayhtymän luottamustoimeen on kristillisestä vakaumuksestaan tunnettu 18 vuotta täyttänyt seurakunnan konfirmoitu jäsen, joka ei ole vajaavaltainen. Vaalikelpoisuusiän on täytyttävä vaalipäivänä. (KL 9 luku 2 §).

Toimielimen jäsenen menettäessä vaalikelpoisuutensa kesken toimikauden hänet vapautetaan luottamustoimesta. Luottamustoimesta voi erota pätevästä syystä (KL 9 luku 4 §). Seurakuntavaaleilla, hiippakuntavaltuuston jäsenten vaaleilla tai kirkolliskokousedustajien vaaleilla valitun luottamushenkilön tilalle kutsutaan varajäsen tai varaedustaja, jos luottamushenkilö kuolee, menettää vaalikelpoisuutensa, hänelle myönnetään ero tai hänet pidätetään taikka erotetaan luottamustoimesta. Muuhun luottamustoimeen on valittava jäljellä olevaksi toimikaudeksi uusi luottamushenkilö (KL 9 luku 7 §).

Luottamustoimesta vapauttamisesta, eron myöntämisestä, pidättämisestä tai erottamisesta päättää se toimielin, joka on valinnut luottamushenkilön. Seurakuntavaaleilla, hiippakuntavaltuuston jäsenten vaaleilla tai kirkolliskokousedustajien vaaleilla valittua luottamushenkilöä koskevan päätöksen tekee kuitenkin se toimielin, jonka jäsen luottamushenkilö on.

Ehdotus: Kirkkoneuvosto ehdottaa kirkkovaltuustolle, että se

1. vapauttaa Minna Kuusjärven Äänekosken seurakunnan kirkkovaltuuston ja -neuvoston varajäsenyydestä.
2. nimeää uuden henkilökohtaisen varajäsenen kirkkoneuvoston jäsenelle Tanja Pelliselle kauden 2023-2024 loppuun saakka.

Päätös:

TIEDOKSI MERKITTÄVÄT ASIAT

Kn 59 § Viranhaltijapäätökset:

Kirkkoherra  
Nuorisotyönohjaajan vaativuusryhmän ja tehtävän peruspalkan tarkistaminen tehtävänkuvauksen muutoksen vuoksi 2.4.2024/ 6 §

Kokemuslisä 2.4.2024/ 7 §

Talousjohtaja

Siivooja-suntion ottaminen määräaikaiseen osa-aikaiseen työsuhteeseen 27.3.2024 /3 §

MUUT ASIAT

Kn 60 § Lähetekeskustelu avoinna olevasta nuorisötyönohjaajan virasta.

MUUTOKSENHAKUILMOITUS

Kn 61 § Kokouksen lopuksi puheenjohtaja antaa kirkkolain 12 luvun mukaisen muutoksenhakuohjeen (liite 1).

PÖYTÄKIRJAN NÄHTÄVILLÄOLO JA MUUTOKSENHAKU

Kn 62 § Kirkkoneuvoston kokouksen tarkastettu pöytäkirja, johon on liitetty muutoksenhakuohjeet, on yleisesti nähtävänä seurakunnan verkkosivuilla aanekoskenseurakunta.fi/paatoksenteko.

KOKOUKSEN PÄÄTÖS

Kn 63 § Puheenjohtaja päättää kokouksen klo